李·克里斯達斯

全名叫李奧·阿爾伯特·育錫夫·李·克里斯達斯，係比利時足球員，廉堡柯別達人，司職中堅。

佢係比利時籍女網球員堅同艾基嘅亞爸。

克里斯達斯喺1983至1991年期間，曾40次代表比利時足球代表隊上陣，除咗1984年嘅歐洲國家盃，佢亦參與過1986及1990年兩屆世界盃決賽週，其中喺1990年嗰屆分組賽對烏拉圭時入過1球。另外，佢亦以隊長身份幫比利時球會梅赫倫贏過1987年嘅比利時盃、1988年嘅歐洲盃賽冠軍盃同歐洲超級盃、以及1989年度嘅比利時聯賽冠軍。個人榮譽方面，佢1989年當選比利時聯賽最佳球員。

佢喺1993年掛靴之後，轉做足球領隊，直到2008年因病退休。

2009年1月，克里斯達斯因肺癌喺苗恩－吉雷特洛達死咗，享年52歲。

比利時足球員
癌死者